CELEX: 31991L0508
Language: el
Date: 1991-09-09 00:00:00
Title: Οδηγία 91/508/ΕΟΚ της Επιτροπής της 9ης Σεπτεμβρίου 1991 για την τροποποίηση των παραρτημάτων της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων

Avis juridique important

|

31991L0508

Οδηγία 91/508/ΕΟΚ της Επιτροπής της 9ης Σεπτεμβρίου 1991 για την τροποποίηση των παραρτημάτων της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων  

Επίσημη Εφημερίδα αριθ. L 271 της 27/09/1991 σ. 0067 - 0069 Φινλανδική ειδική έκδοση: Κεφάλαιο 3 τόμος 39 σ. 0096  Σουηδική ειδική έκδοση: Κεφάλαιο 3 τόμος 39 σ. 0096 

ΟΔΗΓΙΑ ΤΗΣ ΕΠΙΤΡΟΠΗΣ  της 9ης Σεπτεμβρίου 1991  για την τροποποίηση των παραρτημάτων της οδηγίας 70/524/ΕΟΚ του Συμβουλίου περί των προσθέτων υλών στη διατροφή των ζώων  (91/508/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/524/ΕΟΚ του Συμβουλίου της 23ης Νοεμβρίου 1970 περί των προσθέτων υλών στη διατροφή των ζώων (1), όπως τροποποιήθηκε τελευταία από την οδηγία 91/336/ΕΟΚ της Επιτροπής (2), και ιδίως το άρθρο 7,  Εκτιμώντας:  ότι οι διατάξεις της οδηγίας 70/524/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεχώς στην εξέλιξη των επιστημονικών και τεχνικών γνώσεων- ότι τα παραρτήματα κωδικοποιήθηκαν από την την οδηγία 91/248/ΕΟΚ της Επιτροπής  (3)-  ότι η νέα χρησιμοποίηση του αντιβιοτικού "Σαλινομυκίνη-άλας με νάτριο", της γλυκαντικής ύλης "νεοεσπεριδίνη-διυδροχαλκόνη", της βιταμίνης D3 και του ιχνοστοιχείου σιδήρου με τη μορφή "ένυδρο χημικό σύμπλοκο σιδήρου-αμινοξέων", δοκιμάστηκε σε μεγάλη  έκταση σε ορισμένα κράτη μέλη- ότι, με βάση την πείρα που αποκτήθηκε και τις μελέτες που έχουν γίνει, φαίνεται ότι η νέα αυτή χρησιμοποίηση μπορεί να επιτραπεί σε όλη την Κοινότητα-  ότι ορισμένες μελέτες έθεσαν υπό αμφισβήτηση την αποτελεσματικότητα του καροτενοειδούς "βιολαξανθίνη"- ότι πρέπει, επομένως, να απαγορευτεί η χρήση της χρωστικής αυτής ουσίας-  ότι η χρήση ενός νέου κοκκιδιοστατικού δοκιμάστηκε με επιτυχία σε ορισμένα κράτη μέλη- ότι πρέπει να επιτραπεί προσωρινά αυτή η νέα χρήση σε εθνικό επίπεδο έως ότου μπορέσει να επιτραπεί σε κοινοτικό επίπεδο-  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής για τις Ζωοτροφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Τα παραρτήματα της οδηγίας 70/524/ΕΟΚ τροποποιούνταιι σύμφωνα με το παράρτημα της παρούσας οδηγίας.  Άρθρο 2  Τα κράτη μέλη θέτουν σε ισχύ τις αναγκαίες νομοθετικές κανονιστικές και διοικητικές διατάξεις για να συμμορφωθούν με τις διατάξεις του άρθρου 1 το αργότερο μέχρι τις 30 Νοεμβρίου 1992. Ενημερώνουν σχετικά την Επιτροπή.  Όταν τα κράτη μέλη θεσπίζουν τις διατάξεις αυτές, οι διατάξεις περιέχουν παραπομπή στην παρούσα οδηγία ή συνοδεύονται από μια τέτοια παραπομπή κατά την επίσημη δημοσίευσή τους. Ο συγκεκριμένος τρόπος αυτής της παραπομπής ορίζεται από τα κράτη μέλη.  Άρθρο 3  Η παρούσα οδηγία απευθύνεται στα κράτη μέλη. Βρυξέλλες, 9 Σεπτεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 270 της 14. 12. 1970, σ. 1. (2) ΕΕ αριθ. L 185 της 11. 7. 1991, σ. 31. (3) ΕΕ αριθ. L 124 της 18. 5. 1991, σ. 1.    ΠΑΡΑΡΤΗΜΑ  1. Στο παράρτημα Ι:  α) Στο μέρος Α "Αντιβιοτικά",  αα) στη θέση Ε 714 "Monensin-sodium" η φράση που ακολουθεί προστίθεται στη στήλη "Λοιπές προϋποθέσεις" μετά τη λέξη "ιπποειδή":  "Η τροφή αυτή περιέχει πρόσθετο της ομάδας των ιονοφόρων- η ταυτόχρονη χορήγησή της με ορισμένα φάρμακα (την τιαμουλάνη για παράδειγμα) μπορεί να αντεδείκνυται."  ββ) προστίθεται η ακόλουθη θέση:            Κωδικός αριθμός ΕΟΚ  Πρόσθετα  Χημικός τύπος περιγραφή  Είδος ή κατηγορία ζώων  Μέγιστη ηλικία  Ελάχιστη  περιεκτι-  κότητα   Μέγιστη  περιεκτι-  κότητα        σε mg/kg πλήρων  ζωοτροφών  Λοιπές προϋποθέσεις            Ε 766  Σαλινομυκίνη - άλας με νάτριο  C42H69O11Na (άλας νατρίου του πολυαιθέρα του μονοκαρβοξυλικού οξέος, παραγόμενο από τον Streptomyces albus)  Χοιρίδια  Χοίροι  4 μήνες  6 μήνες  30  15  60  30  Οι οδηγίες χρήσης να έχουν την ένδειξη:  - "Επικίνδυνο για τα ιπποειδή"  - "Η τροφή αυτή περιέχει πρόσθετο της ομάδας των ιονοφόρων- η ταυτόχρονη χορήγησή του με ορισμένα φάρμακα (την τιαμουλίνη για παράδειγμα) μπορεί να αντενδείκνυται"          β) Το μέρος Γ "Ουσίες αρωματικές και διεργετικές της όρεξης", στο σημείο  2, προστίθεται η ακόλουθη θέση:            Κωδικός αριθμός ΕΟΚ  Πρόσθετα  Χημικός τύπος περιγραφή  Είδος ή κατηγορία ζώων  Μέγιστη ηλικία  Ελάχιστη  περιεκτι-  κότητα   Μέγιστη  περιεκτι-  κότητα        σε mg/kg πλήρων  ζωοτροφών  Λοιπές προϋποθέσεις            Ε 959  Νεοεσπεριδόνη  C28H36O15  Χοιρίδια  4 μήνες  -  35  -   Διυδροχαλκόνη   Σκύλοι  -  -  35  -          γ) Στο μέρος Δ "Κοκκιδιοστατικά και άλλες φαρμακευτικές ουσίες":  αα) στη θέση Ε 757 "Monensin-sodium", η φράση που ακολουθεί προστίθεται στη στήλη "Λοιπές προϋποθέσεις" μετά τη λέξη "ιπποειδή":  "Η τροφή αυτή πρέπει να περιέχει προσθετικό της ομάδας των ιονοφόρων- η ταυτόχρονη χορήγησή της με ορισμένα φάρμακα (την τιαμουλίνη για παράδειγμα) μπορεί να αντενδείκνυται"-  ββ) στη θέση Ε 763 "Lasalocide-sodium", η ακόλουθη φράση προστίθεται στη στήλη "Λοιπές προϋποθέσεις":  "Οι οδηγίες χρήσης να περιέχουν την ένδειξη:  "Η τροφή αυτή περιέχει πρόσθετο της ομάδας των ιονοφόρων- η ταυτόχρονη χορήγησή της με ορισμένα φάρμακα μπορεί να αντενδείκνυται.""-  γγ) στη θέση Ε 765 "Narasin", η ακόλουθη φράση προστίθεται στη στήλη "Λοιπές προϋποθέσεις" μετά τη λέξη "ιπποειδή":  "Η τροφή αυτή περιέχει πρόσθετο της ομάδας των ιονοφόρων- η ταυτόχρονη χορήγησή της με ορισμένα φάρμακα (την τιαμουλίνη για παράδειγμα) μπορεί να αντενδείκνυται."-  δδ) στη θέση Ε 766 "Σαλινομυτίνη-άλας με νάτριο", η ακόλουθη φράση προστίθεται στη στήλη "Λοιπές προϋποθέσεις", μετά τα "ιπποειδή":  "Η τροφή αυτή περιέχει πρόσθετο της ομάδας των ιονοφόρων- η ταυτόχρονη χορήγησή της με ορισμένα φάρμακα (την τιαμουλίνη για παράδειγμα) μπορεί να αντενδείκνυται."-  δ) στο μέρος ΣΤ "Χρωστικές ουσίες συμπεριλαμβανομένων των οργάνων χρωστικών" στο σημείο Ι "Καροτινοειδή και ξανθοφύλλες", η θέση Ε 161ε "Βιολαζανθίνη" καταργείται-  ε) στο μέρος Η "Βιταμίνες, προβιταμίνες και ουσίες ανάλογης δράσης σαφώς προσδιορισμένες από χημικής πλευράς":  αα) στη θέση Ε 670 "Βιταμίνη D2", στη στήλη "Είδος ή κατηγορία ζώων με εξαίρεση τα πουλερικά" αντικαθίσταται από την ένδειξη: "Άλλα είδη ή κατηγορίες ζώων με εξαίρεση τα πουλερικά και τα ψάρια"-  ββ) στη θέση Ε 671 "Βιταμίνη D3", οι ακόλουθες ενδείξεις παρεμβάλλονται μετά από τις ενδείξεις που αφορούν την κατηγορία "Άλλα πουλερικά":           Κωδικός αριθ. ΕΟΚ  Πρόσθετο  Χημικός τύπος, περιγραφή  Είδος ή κατηγορία ζώων  Μέγιστη ηλικία  Μέγιστη περιεκτικότητα IU/kg πλήρων ζωοτροφών ή ημερήσιου σιτηρεσίου  Λοιπές προϋποθέσεις             Ψάρια  -  3 000  Απαγορεύεται η ταυτόχρονη  χρήση βιταμίνης D2         στ) στο μέρος Ι "Ιχνοστοιχεία", το κείμενο της θέσης Ε 1 "Σίδηρος-Fe" συμπληρώνεται ως εξής:          Κωδικός αριθ. ΕΟΚ  Στοιχείο  Προσθετικό  Χημικός τύπος, περιγραφή  Μέγιστη περιεκτικότητα του στοιχείου σε mg/kg πλήρων ζωοτροφών  Λοιπές προϋποθέσεις           Ένυδρο χημικό σύμπλοκο σιδήρου-αμινοξέων  Fe.(x)1.3, nH2O (x = ανιόν αμινοξέων  παραγώγων ιών φυτικών πρωτεϊνών)  Μοριακό βάρος κατώτερο από 1 500  -  -        2. Στο παράρτημα ΙΙ Α στο σημείο Δ "Κοκκιδιοστατικά και άλλες φαρμακευτικές ουσίες":  α) στη θέση αριθ. 20 "Lasalocide-natrium" στη στήλη "Λοιπές προϋποθέσεις", προστίθεται η ακόλουθη φράση:  "Οι οδηγίες χρήσης να έχουν την ένδειξη:  "Η τροφή αυτή να περιέχει πρόσθετο της ομάδας των ιονοφόρων- η ταυτόχρονη χορήγησή της με ορισμένα φάρμακα μπορεί να αντενδείκνυται.""-  β) στη θέση αριθ. 21 "Εναμμώνια μαδουραμυκίνη", στη στήλη "Λοιπές προϋποθέσεις", μετά τη λέξη "ιπποειδή" προστίθεται η ακόλουθη φράση:  "Η τροφή αυτή περιέχει πρόσθετο της ομάδας των ιονοφόρων- η ταυτόχρονη χορήγησή της με ορισμένα φάρμακα (η τιαμουλίνη για παράδειγμα) μπορεί να αντενδείκνυται"-  γ) στη θέση αριθ. 23 "Ναραζίνη-νικαρβίνη", στη στήλη "Λοιπές προϋποθέσεις", μετά τη λέξη "ιπποειδή", προστίθεται η ακόλουθη φράση:  "Η τροφή αυτή περιέχει πρόσθετο της ομάδας των ιονοφόρων- η ταυτόχρονη χορήγησή της με ορισμένα φάρμακα (την τιαμουλίνη για παράδειγμα) μπορεί να αντενδείκνυται."-  δ) προστίθεται η ακόλουθη θέση:             Κωδικός αριθμός ΕΟΚ  Πρόσθετα  Χημικός τύπος περιγραφή  Είδος ή κατηγορία ζώων  Μέγιστη ηλικία  Ελάχιστη  περιεκτι-  κότητα   Μέγιστη περιεκτι- κότητα         σε mg/kg πλήρων ζωοτροφών  Λοιπές προϋποθέσεις  Επιτρεπόμενη διάρκεια             24  Diclazuril  2,6 χλωρο-α-(4-χλωροφαινυλο)  4-(4,5-διυδρο-3,5-διοξο-1,2,4-  τριαζιν-2(3Η)-υλο)βενζ.  ακενονιτρίτιο  Κοτόπουλα για πάχυνση  -  1  1  Απαγορεύεται η χορήγηση 5 τουλάχιστον ημέρες πριν από τη σφαγή  30. 11. 1992